《腊日雪次彭幸庵去岁午门燕归韵》
明代·顾清

瞭然天意不须猜，向日同云晓未开。瑞木又飞前度叶，金茎不赐去年杯。

愁心欲遍天涯草，远信谁传陇上梅。极目贺兰山下路，几时风雨净氛埃。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。